Diari Oficial de la Generalitat Valenciana


Sumari del DOGV 8916, del 30-09-2020 (2020/7828)

DECRET 144/2020, de 25 de setembre, del Consell, de canvi de denominació de l'Il·lustre Col·legi Provincial d'Advocats d'Alacant per la d'Il·lustre Col·legi provincial de l'Advocacia d'Alacant.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8916

Data del DOGV
:   30-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7828


Data del document
:   25-09-2020

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública
    * Alacant
    * legislació
    * col·legi professional

DECRET 144/2020, de 25 de setembre, del Consell, de canvi de denominació de l'Il·lustre Col·legi Provincial d'Advocats d'Alacant per la d'Il·lustre Col·legi provincial de l'Advocacia d'Alacant. [2020/7828]  
 La Constitució Espanyola, en l'article 149.1.18, reserva a l'Estat la competència sobre les bases del règim jurídic de les administracions públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, està recollida en la Llei 2/1974, de 13 de febrer, sobre col·legis professionals.  
D'altra banda, l'Estatut d'Autonomia de la Comunitat Valenciana, en l'article 49.1.22a, confereix a la Generalitat la competència exclusiva en matèria de col·legis professionals i exercici de les professions titulades, sense perjudici del que disposen els articles 36 i 139 de la Constitució.  
En exercici d'aquestes competències es va promulgar la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, l'article 9.2 de la qual disposa que el canvi de denominació d'un col·legi requerirà l'acord previ d'aquest i l'informe del consell valencià de col·legis corresponent, i que haurà de ser aprovat mitjançant decret del Consell. L'article 19 del Decret 4/2002, de 8 de gener, del Consell pel qual s'aprova el Reglament de desenvolupament de la Llei 6/1997 regula el procediment de canvi de denominació.  
L'Il·lustre Col·legi Provincial d'Advocats d'Alacant es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 18 de la Secció Primera, per resolució de la Direcció General d'Interior de 13 de juliol de 1987.  
El 7 de maig de 2019 l'Il·lustre Col·legi Provincial d'Advocats d'Alacant va sol·licitar la modificació de la denominació de l'entitat.  
Per tot això, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera de Justícia, Interior i Administració Pública, prèvia deliberació del Consell, en la reunió del 25 de setembre de 2020,  
  
DECRETE  
  
Primer  
Aprovar el canvi de la denominació actual de l'Il·lustre Col·legi Provincial d'Advocats d'Alacant per la d'Il·lustre Col·legi provincial de l'Advocacia d'Alacant.  
  
Segon  
Aquest canvi de denominació s'inscriurà en el Registre de Col·legis Professionals i de Consells Valencians de Col·legis Professionals.  
  
DISPOSICIÓ ADDICIONAL  
  
Única. Incidència pressupostària  
L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la Conselleria de Justícia, Interior i Administració Pública, i en tot cas haurà de ser atès amb els mitjans personals i materials de la conselleria competent.  
  
DISPOSICIÓ FINAL  
  
Única. Efectes  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 25 de setembre de 2020  
  
El president de la Generalitat,  
XIMO PUIG I FERRER  
La consellera de Justícia, Interior i Administració Pública,  
GABRIELA BRAVO SANESTANISLAO